CELEX: 32002R2345
Language: hu
Date: 2002-12-16 00:00:00
Title: A Tanács 2345/2002/EK rendelete (2002. december 16.) az Európai Gazdasági Közösség és az Angolai Köztársaság kormánya között létrejött, az Angola partjainál történő halászatról szóló megállapodásban előírt halászati lehetőségek és pénzügyi hozzájárulás 2002. augusztus 3-tól 2004. augusztus 2-ig terjedő időtartamra történő megállapításáról szóló jegyzőkönyv megkötéséről

Avis juridique important

|

32002R2345

Official Journal L 351 , 28/12/2002 P. 0001 - 0002

A TANÁCS 2345/2002/EK RENDELETE(2002. december 16.)az Európai Gazdasági Közösség és az Angolai Köztársaság kormánya között létrejött, az Angola partjainál történő halászatról szóló megállapodásban előírt halászati lehetőségek és pénzügyi hozzájárulás 2002. augusztus 3-tól 2004. augusztus 2-ig terjedő időtartamra történő megállapításáról szóló jegyzőkönyv megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére, összefüggésben 300. cikkének (2) bekezdésével és 300. cikke (3) bekezdése első albekezdésének első mondatával,tekintettel a Bizottság javaslatára,tekintettel az Európai Parlament véleményére[1],mivel:(1) Az Európai Gazdasági Közösség és az Angolai Köztársaság kormánya között létrejött, az Angola partjainál történő halászatrólszóló megállapodással[2] összhangban a két fél tárgyalásokat folytatott azzal a céllal, hogy az említett megállapodáshoz mellékelt jegyzőkönyv alkalmazási idejének végén meghatározzák a megállapodásban végrehajtandó esetleges módosításokat, illetve kiegészítéseket.(2) E tárgyalások eredményeként 2002. június 30-án egy új, a fenti megállapodásban előírt halászati lehetőségek és pénzügyi hozzájárulás 2002. augusztus 3-tól 2004. augusztus 2-ig terjedő időtartamra történő megállapításáról szóló jegyzőkönyvet parafáltak.(3) A Közösség érdeke, hogy jóváhagyja az említett jegyzőkönyvet.(4) Meg kell határozni a halászati lehetőségek tagállamok közötti elosztásának módszerét a halászati megállapodások szerint, a halászati lehetőségek hagyományos elosztása alapján,ELFOGADTA EZT A RENDELETET:1. cikkAz Európai Gazdasági Közösség és az Angolai Köztársaság kormánya között létrejött, az Angola partjainál történő halászatrólszóló megállapodásban előírt halászati lehetőségek és pénzügyi hozzájárulás 2002. augusztus 3-tól 2004. augusztus 2-ig terjedő időtartamra történő megállapításáról szóló jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e rendelethez[3].2. cikkA jegyzőkönyvben rögzített halászati lehetőségeket a tagállamok között a következőképpen kell elosztani:- homokigarnéla-halászó hajók:- Spanyolország 6 550 BRT havonta, éves átlagban, 22 hajó,- tengerfenéken élő halakat halászó hajók:- Spanyolország 1 850 BRT havonta, éves átlagban,- Portugália 1 100 BRT havonta, éves átlagban,- Olaszország 750 BRT havonta, éves átlagban,- Görögország 500 BRT havonta, éves átlagban,- kerítőhálós tonhalhalászó hajók fagyasztóval:- Franciaország 6 hajó,- Spanyolország 9 hajó,- felszíni hosszú horogsoros hajók:- Portugália 4 hajó,- Spanyolország 14 hajó,- nyílt vízi halászhajók:- Hollandia 2 hajó.és/vagy ÍrországAmennyiben a tagállamok engedélykérelmei nem merítik ki a jegyzőkönyvben rögzített valamennyi halászati lehetőséget, a Bizottság figyelembe veheti bármely más tagállam engedélykérelmeit is.3. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.4. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. december 16-án.a Tanács részérőlaz elnökM. FISCHER BOEL[1] 2002. december 5-i vélemény (a Hivatalos Lapban még nem tették közzé).[2] HL L 341., 1987.12.3., 2. o.[3] HL L 351., 2002.12.28., 92. o.